केोटा। भास्कर की पहल पर नगर निगम द्वारा शहर के 5 प्रमुख बाजारों में पार्किंग के लिए दी गई जमीन पर स्टैंड बनाने के लिए व्यापारियों ने तैयारियां शुरू कर दी हैं। वहीं, छावनी फ्लाईओवर के नीचे व्यापारियों ने काम पूरा करवा दिया है।
अब केवल निगम की तरफ से पेटिंग लाइट का काम बाकी है। वहीं इन जमीनों के कागजी हस्तांतरण की औपचारिकता किराया तय करने के लिए निगम की राजस्व समिति के अध्यक्ष महेश गौतम लल्ली ने सोमवार को बैठक बुलाई है। उसी बैठक में किराया भी तय किया जाएगा।
शहर के बाजारों में पार्किंग की सुविधा देने के लिए भास्कर द्वारा चलाए गए अभियान पर निगम ने 6 बाजारों छावनी फ्लाईओवर, गुमानपुरा, माणक भवन, शॉपिंग सेंटर, फर्नीचर मार्केट रामपुरा बाजार को किराए पर जगह देने की सहमति दे दी थी। इन स्थानों पर व्यापारियों द्वारा सफाई करवाने का काम शुरू कर दिया गया है। इनमें से सबसे तेज छावनी फ्लाईओवर का काम चल रहा है। वहां के व्यापारियों ने आपस में चंदा एकत्रित कर फर्श तैयार करवाने टूट-फूट सुधरवा ली है। लाइटिंग रंगरोगन का काम निगम ने करवाने के लिए कहा था। वो अभी बाकी है। यहां के संरक्षक राम मंत्री अध्यक्ष यश मालविया के अनुसार जो जगह खाली हो चुकी है वहां पर व्यापारियों ग्राहकों के वाहन पार्क करवाना भी शुरू कर दिया है।
अन्य बाजारों के लिए आज होगी बैठक
शहर के अन्य बाजारों में भी इसी तर्ज पर पार्किंग स्टैंड बनाने तथा बाजारों की समस्याओं के समाधान के लिए व्यापार महासंघ ने शनिवार को दोपहर में रोटरी बिनानी सभागार में बैठक रखी है।
hin_Deva hin_Deva hin_Deva hin_Deva hin_Deva